Lav et referat af nedenstående tekst:

Tekst:
Stine Morsing har kun to procent syn. Det eneste, hun kan se, er skygger og lys. Alligevel har hun sammen med en gruppe veninder, som også er svagtseende, sat sig for at lære at dykke. Så i dag var de en tur i Skansebadet i Nørresundby for at dykke med flaske og svømmefødder. - Jeg synes, det er vildt spændende, siger Stine, der aldrig har prøvet at dykke før. Det avancerede dykkerudstyr må hun lære at kende kun ved hjælp af sine hænder. - Jeg har en god mand, der kan fortælle mig, hvordan det ser ud, og hvor man skal røre, fortæller Stine Morsing. Hun og veninderne kalder sig Cafétøserne. De har alle en forskellig grad af synshandicap. men har besluttet sig for, at det ikke skal stå i vejen for gode oplevelser. - Jeg er en fighter, så jeg er fatisk ikke så utryg, siger Stine og fortsætter: - Jeg havde lidt hjertebanken, inden jeg kom herind, men overhovedet ikke nu. Kørt bil og klatret i klatrepark Tidligere har Cafétøserne været ude at køre bil på Køreteknisk Anlæg, klatret i klatrepark og malet deres egne kopper. Og nu er de så en tur i svømmehallen med dykkerudstyr. - Det, der er udfordringen for dem, er, at de ikke kan se, hvad de kommer ned i. For os "almindelige" mennesker - bare det at skulle trække vejret under vand, kan ofte være en udfordring, men når man samtidig ikke kan se, hvad man laver, så giver det lige en ekstra kant til det, siger Carsten Schultz, som er ejer af Aalborg Dykkerskole. Føler sig frem med hænderne På land kan Stine Morsing se en lille smule, men under vandet er det helt anderledes. Her kan hun ingenting se - kun føle sig frem med hænderne. - Du ved næsten ikke, hvad der er højre og venstre, du er bare sådan en lille boble selv, fortæller Stine Morsing om opholdet under vandet. - Mega mega mega fedt Efter halvanden time i deres egen boble, har alle cafétøserne været ude, hvor de bogstavelig talt ikke kan bunde. Og kommer op en oplevelse rigere. - Det var mega, mega, mega fedt, lyd det fra Stine Morsing, efter hun var kommet op på bassinkanten igen. Næste tur for Cafétøserne bliver til februar. Hvad udfordringen der skal være, har de ikke aftalt endnu.

Referat:
Stine Morsing og veninderne har forskellige former for synshandicap. Men det står ikke i vejen for at udfordre sig selv og hinanden. I dag skulle de lære at dykke.